text: Biler fik blæst sideruder ind på bro
  28 oktober 2013 kl. 17.00
  Vejlefjordbroen blev spærret for al trafik kl. ca. 17.30. Vindstødene har været så kraftige, at personbiler har fået blæst sideruder ind.
  - Vi ved ikke, hvor lang tid der vil gå endnu, siger vicepolitiinspektør Lars Ozol, Sydøstjyllands Politi til TV SYD. I mellemtiden ledes al trafik ned igennem Vejle.
  Vejlefjordbroen blev i sommer forsynet med støj- og vindskærme. De blev kritiseret for at give kastevinde, så bl.a. motorcyklister risikeret at blive blæst ud af kurs. Vejdirektoratet har afvist, at vindskærmene er monteret forkert.
  Vind- og støjskærmene er kun knap to meter høje. Derfor kan vinden få fat i selv personbiler på broen.
  